നിപയുടെ രണ്ടാം വരവ് മുളയിലെ നുള്ളാന് ആരോഗ്യവകുപ്പ് വ്യാപനം രൂക്ഷമല്ലെന്ന് കേന്ദ്ര സംഘത്തിന്റെ വിലയിരുത്തല് Begin typing your search... X കോഴിക്കോട്: നിപയുടെ രണ്ടാം വരവ് കാര്യക്ഷമമായി പ്രതിരോധിക്കാന് പഴുതടച്ച നീക്കങ്ങളുമായി ആരോഗ്യവകുപ്പ്. വൈറസിന്റെ ഉറവിടം കണ്ടെത്താനുള്ള ഊര്ജിത ശ്രമങ്ങള് പുരോഗമിക്കുകയാണ്. നേരത്തെ ആടില് നിന്ന് രോഗം പടര്ന്നിരിക്കാമെന്ന് സംശയം നിലനിന്നിരുന്നു, എന്നാല് പിന്നീട് ഇക്കാര്യം ആരോഗ്യ വകുപ്പ് സ്ഥിരീകരിച്ചില്ല. ഏഴ് പേരുടെ ശ്രവ സാമ്ബിള് കൂടി നിലവില് പൂനെയിലേക്ക് അയച്ചിരിക്കുകയാണ്. അതേസമയം നിപ വ്യാപനം തീവ്രമാകാന് സാധ്യതയില്ലെന്നാണ് കേന്ദ്ര സംഘത്തിന്റെ പ്രാഥമിക വിലയിരുത്തല്. കേന്ദ്ര ഏജന്സിയായ സെന്റര് ഫോര് ഡിസീസ് കണ്ട്രോള് ആണ് ഇന്നലെ മരണപ്പെട്ട കുട്ടിയുടെ വീട്ടിലും പരിസര പ്രദേശങ്ങളിലും പരിശോധന നടത്തിയത്. വൈറസ് ബാധയേറ്റ് മരണപ്പെട്ട കുട്ടി താമസിച്ചിരുന്ന വീട്ടിലാണ് ആദ്യം സംഘമെത്തിയത്. നാട്ടുകാരാണ് കുട്ടിയുടെ വീടിനടുത്തായി റംബൂട്ടാന് മരമുണ്ടായിരുന്ന കാര്യം സംഘത്തെ അറിയിച്ചിരുന്നു. ഈ മരവും പരിസര പ്രദേശവും പരിശോധനയില് ഉള്പ്പെടുത്തുകയായിരുന്നു. കുട്ടി കഴിച്ചുവെന്ന് കരുതുന്ന റംബൂട്ടാന് മരത്തില് നിന്ന് സംഘം സാംപിള് പരിശോധനയ്ക്കായി ശേഖരിച്ചിട്ടുണ്ട്. റംബൂട്ടാന് മരത്തില് പക്ഷികള് വന്നിട്ടുണ്ടോയെന്നും പരിശോധിക്കും. പ്രദേശത്ത് വവ്വാലുകള് കുറവാണെന്ന നിഗമനത്തിലാണ് വിദ്ഗദ്ധരുടെ സംഘം. ഇതുമായി ബന്ധപ്പെട്ട് നാട്ടുകാരുടെ വിലയിരുത്തല് മുഖവിലയ്ക്കെടുക്കാന് തന്നെയാണ് വിദ്ഗദ്ധരുടെയും തീരുമാനമെന്നാണ് സൂചന. സമ്ബര്ക്ക പട്ടിക കുറ്റമറ്റതാക്കാനാണ് ആരോഗ്യവകുപ്പ് ഈ ഘട്ടത്തില് ഊന്നല് നല്കുന്ന കാര്യം. സമ്ബര്ക്ക പട്ടികയില് പിഴവുകള് ഇല്ലാതിരുന്നാല് പ്രതിരോധം വേഗത്തിലാക്കാമെന്ന് പ്രതീക്ഷ ഇന്നലെ ആരോഗ്യമന്ത്രി വീണാ ജോര്ജും വ്യക്തമാക്കിയിരുന്നു. രോഗബാധയുമായി ബന്ധപ്പെട്ട് മരുന്ന് ലഭ്യതയും സുരക്ഷാ സാമഗ്രികളും ഉറപ്പാക്കിയെന്ന് മുഖ്യമന്ത്രി അറിയിച്ചിരുന്നു. മോണോക്ലോണല് ആന്റിബോഡി ആസ്ട്രേലിയയില് നിന്നും ഐസിഎംആര് ഏഴ് ദിവസത്തിനുള്ളില് എത്തിക്കുമെന്ന് ഉറപ്പ് നല്കിയതായി മുഖ്യമന്ത്രി വ്യക്തമാക്കിയിട്ടുണ്ട്. അസ്വാഭാവികമായ പനി, അസ്വാഭാവിക മരണങ്ങള് എന്നിവ ഉണ്ടായാല് ഉടന് റിപ്പോര്ട്ട് ചെയ്യാന് എല്ലാ ആശുപത്രികള്ക്കും നിര്ദേശം നല്കിയിട്ടുണ്ട്. വിവരങ്ങള് അതിവേഗം കൈമാറാനായി പ്രത്യേക സംവിധാനവും ഒരുക്കിയിട്ടുണ്ട്. TAGS: Popular X TAGS: